भाजपा के राष्ट्रीय प्रवक्ता संबित पात्रा काल्ह कहले कि साल 2019 में होखेवाला लोकसभा चुनाव में मुख्यमंत्री नीतीश कुमार बिहार में राष्ट्रीय जनतांत्रिक गठबंधन (राजग) के चेहरा होईहे जबकि राष्ट्रीय स्तर पर प्रधानमंत्री नरेंद्र मोदी के चेहरा प राजग चुनावी मैदान में उतरी। उ कहले कि देश नरेंद्र मोदी के नेतृत्व में विकास के मार्ग प आगे बढ़ल चाहता।
संबित पात्रा पटना में पार्टी के प्रदेश कार्यालय में आयोजित संवाददाता सम्मेलन में कहले कि लोकसभा चुनाव में बिहार में नीतीश कुमार राजग के चेहरा होंईहे लेकिन प्रधानमंत्री के चेहरा मोदी के होई। देश के जनता मोदी के विकास के संगे-संगे उनुका के आगे देखल चाहतिया।
पात्रा कहले कि जहां तक प्रधानमंत्री के पद के सवाल बा त मुख्यमंत्री नीतीश कुमार पहिलही साफ कह चुकल बाड़े कि उ प्रधनमंत्री पद के दावेदारी के दौड़ में शामिल नईखन।
भाजपा प्रवक्ता चुटकी लेत कहले कि कांग्रेस अवुरी राष्ट्रीय जनता दल (राजद) के कई नेता आज बेल (जमानत) प बाड़े, ए चलते एक तरह से उ बेलगाड़ी के सवारी करतारे। कांग्रेस के सोनिया गांधी उनुकर बेटा कांग्रेस अध्यक्ष राहुल गांधी बेल प बाड़े।
उ कहले कि पांच हजार करोड़ रुपया के हेराफेरी के मामला में दुनों माई-बेटा बेल प बाड़े अवुरी उनुका संगे-संगे पी. चिदंबरम भी ए गाड़ी में बईठल बाड़े।
bho_Deva bho_Deva bho_Deva bho_Deva bho_Deva